Sveicu "Bauzeres pagalma" jaunā suņu dienas centra lielajā atklāšanā.
Tas atrodas te, Midltonā.
Tajā ir modernākais aprīkojums un kaislīgi profesionāļi.
Nav brīnums, ka Bauzeres centrs ir visaugstāk vērtētais reģionā.
Nāciet un skatieties, par ko te visi rej.
Jūsu suns ir labās ķepās te, Bauzeres centrā.
BAUZERES PAGALMS
Joprojām nespēju noticēt, ka būšu tur brīvprātīgā.
Sapnis piepildījies.
Nē, es to nopietni. Es tiešām par to sapņoju.
Es dzirdēju, ka "Bauzeres pagalms"
ir viens no lielākajiem sievietes uzņēmumiem valstī.
-Tu to dzirdēji no manis. -Zināju - cienījams avots.
Uzņēmums, kas balstīts rūpēs par suņiem,
ir lieliska vieta, kur man strādāt darba nedēļā.
Kas zina? Varbūt kādreiz atvēršu pati savu centru
un varēšu būt suņu ieskauta katru dienu.
Mīļā, es zinu, ka esi sajūsmā, bet sāksi strādāt pēc divām dienām.
Varbūt novelc pirms vakariņām formu.
-Kas mums būs? -Burgeri ar malto gaļu.
Jā, man jāpārģērbjas.
Nu, draudziņ, mēs zinām, ko darīs Lizija. Kādi tavi plāni darba nedēļai?
Uz šo viņš noteikti reaģēs.
Nē, pagaidi! Gandrīz beidzās.
Tūlīt pastāstīs, kā Lords Ko kļuva par vareno suņu cīnītāju.
-Bet kā ar... -Darba nedēļu?
Apsolu, ka kaut ko izvēlēšos. Apsolu.
Tikai izdari to līdz rītdienai. Dzirdi mani?
Čārlz.
Čārlz!
Čārlz.
-Čārlz! -Divas trešdaļas.
Kā, lūdzu?
-Divas trešdaļas ir vairāk nekā puse. -Pareizi.
Diemžēl daļskaitļi bija pirms 15 minūtēm.
Mēs runājam par darba nedēļu, un tu neesi tai pieteicies.
Ievēro, kā uzsvēru vārdu "neesi".
Man ir labs izskaidrojums.
Tam teikumam kaut kas sekos?
Tā ir mana vaina.
Tam man grūti noticēt, Semij.
Varbūt mums viņš jāuzklausa.
Mums ar Čārlzu ir komandas projekts,
es aizmirsu pieteikumā ierakstīt viņa vārdu.
Redzat? Es teicu, ka ir labs izskaidrojums.
Nu labi.
"Mopšuks"
Lizij! Esi agri ieradusies.
Lasīju, ka biznesā agri nozīmē laikā, laikā nozīmē par vēlu…
…par vēlu nav pieņemami.
Tieši to es iemācījos no mūsu dibinātājas Emmas Bauzeres.
Atnesu šos, lai nosvinētu manu pirmo dienu.
Paldies. Izskatās gardi.
Nē! Tie ir suņiem, kas atnāks.
Gribēju, lai viņiem ir kas mājās gatavots, kamēr ir te, prom no mājām.
Tu esi tā piedomājusi.
Tad tev ir atļauja izmantot virtuvi komerciāliem mērķiem?
Nē, tā ir parasta virtuve.
Bet trauku mašīnai ir dezinfekcijas funkcija.
Diemžēl mēs šeit drīkstam pasniegt tikai rūpnīcā gatavotus našķus.
Zinu, tas var izklausīties pārspīlēti,
bet ir iemesls, kāpēc esam labākie savā darbā.
Tāpēc man patīk sekot Bauzeres kundzes noteikumiem.
Man varat nestāstīt par noteikumiem.
Par šiem stāstiet, bet ne par noteikumiem vispār.
Noteikumi nosaka visu.
Viss izskatās tikpat labi kā reklāmā.
Šķiet, esam atraduši īsto vietu, draudziņ.
-Viņš ir tik foršiņš. -Tici man, viņš to zina.
-Kā viņu sauc? -Grāfs Mopšvorts von Plakanpurns.
Bet es viņu saucu par Mopšuku.
Mums prieks, ka izvēlējāties Bauzeres centru.
Te ir uzņemšanas papīri un klienta rokasgrāmata.
Es jums visu izrādīšu.
Nevajag. Es jau noskatījos virtuālo tūri.
Mopšukam patīk uzmanība, bet viņš var būt prasīgs.
Labi. Nedusmojies. Tētis drīz būs atpakaļ. Mopšbučas.
Labi. Nu skaidrs.
Es…
-Paldies. -Nu labi.
Es varu viņu ielikt viņa būdā.
Man patīk tava uzņēmība, bet noteikumos skaidri teikts…
ka tikai pilna laika darbinieki drīkst aiztikt suņus.
Nu re, mīļumiņ.
Saproti?
Ne gluži, bet nekas. Ir darba nedēļa, esmu gatava darbam.
Tik sakiet, ko, un darīšu.
Es saku, ka šī ir liela nekārtība.
Semij, zini ko? Viņi izlaiduši AnimeZing Adventures jauno sezonu.
Zeltīt!
-Kur ir Rufuss? -Augšā, vecmammas Deilas istabā.
Es viņu nevainoju. Kas tā par smaku?
Tas ir mūsu darba nedēļas projekts.
Kompostējot tiek noārdītas organiskās vielas,
to var izmantot kā mēslojumu augiem.
-Skaidrs. -Jā. Tas ir tik forši.
Ne tikai tas.
Mēs savu kompostu dāvināsim Midltonas pilsētas dārzam.
-Ķeramies pie komposta! -Varbūt paskatāmies, tad strādājam?
Varenajam suņu cīnītājam ir jauns palīgs,
Mošimoša, runājoša saldējuma bumbiņa.
Zeltīte arī grib skatīties.
Labi. Vai es teicu, ka būs ne tikai parastais komposts?
Nolēmu pacelt augstākā līmenī. Taisīsim arī vermikompostu.
Vermi-ko?
Tā ir kompostēšana, bet mums palīdzēs īpaši draudziņi.
Sliekas?
Ne jau šādas tādas. Kalifornijas sarkanās sliekas.
Tu, es un dabas brīnums.
-Jā, būs lieliski, vai ne? -Jā, lieliski.
Mopšuk? Tas esi tu?
Es zinu.
Man arī ir pirmā diena.
-Lizij. -Es atvainojos.
Es... Mopšuks sāka smilkstēt, un pieslēdzās mani instinkti.
Ziniet, mēs ar brāli esam suņu pagaidu aprūpētāji.
Tas ir brīnišķīgi, un es novērtēju to, cik ļoti tu mīli suņus.
-Bet atceries - šis ir uzņēmums. -Protams.
Kas attiecas uz Mopšuku, dažiem suņiem vajag vairāk laika, lai iejustos.
Viņam viss būs labi.
Turies pie noteikumiem, un viss būs lieliski.
Starp citu, superīgi sakārtots šķūnis.
Izskatās, ka dabūsi piecas zvaigznītes.
Paldies, Rūta. Es jūs nepievilšu.
Arī tevi es negribu pievilt, Mopšuk.
Varu dabūt vēl vienu?
Kādam patīk mana slepenā tako recepte.
Maltās gaļas pārpalikumi tortiljā ar aso mērci?
Neizbojā noslēpumu.
Es visu dienu nostrādāju ar Semiju. Mirstu no bada.
Nu tu zini, no kurienes nāk teiciens "ēd kā darba zirgs".
Lizij, tu šķieti nomākta. Vai kaut kas notika Bauzeres centrā?
Nē. Nē, nē.
Proti, jā. Daudz kas notika. Biju nodarbināta.
-Ļoti nodarbināta. -Jūtu, ka būs "bet".
Es nezināju, ka būs tik daudz noteikumu.
Es arī nezināju, ka Semijam būs tik daudz noteikumu. Maināmies?
Tu vari kompostēt, un es spēlēšos ar suņiem.
Tur nav jāspēlējas ar suņiem.
-Tas ir uzņēmums. -Mīļā, tā bija pirmā diena.
Visiem noteikti garšoja tevis atnestie paštaisītie našķi, jā?
Varam par to nerunāt?
Protams.
Pieci, četri, trīs…
Nu... Tur bija kucēns Mopšuks. Viņš gribēja uzmanību, es paņēmu rokās.
Bet tas esot "pret noteikumiem" - brīvprātīgajiem aiztikt suņus.
Bet tu proti rūpēties par suņiem. Tu to dari visu laiku. Pateici viņiem?
Čārlz, tā nav mūsu māja. Viņiem ir savi noteikumi.
Es ticu, ka tu spēsi ievērot noteikumus un sniegt Mopšukam vajadzīgo.
-Uzticies instinktiem. -Jā. Vienmēr uzticies instinktiem.
Mani instinkti liek lūgt vēl tako.
Čārlz. Čārlz, beidz!
Beidzot.
Ko tu tagad gribi darīt? Zinu, ko gribu darīt es.
Nē. Es domāju - beidz tur likt tik daudz zāles.
Laikam neizlasīji to vienu lapu, ko tev iedevu.
Ja būtu izlasījis, tad zinātu, ka jāsāk ar plānu zāles kārtu,
tad jāliek kārta ar brūno organisko materiālu.
Atkal zāle, atkal brūnais. Pārmaiņus - kā lazanjā.
Lazanja izklausās labi.
Gribi paēst pusdienas un skatīties AnimeZing Adventures?
-Pusdieno, kad pabeidz. -Varam vismaz pārtraukumu?
Tu visu dienu ņem pārtraukumus un aizsapņojies!
Es neaizsapņojos. Tikai kompostēšanā nav nekā jautra.
Kā tu vari tā teikt?
Mēs ņemam sabiedrības atkritumus un radām tik vērtīgu mēslojumu,
ka cilvēki to sauc par melno zeltu.
Un publiskajos dārzos izvietotās kompostkastes
savedušas kopā visdažādākos cilvēkus…
Visuma aizsargāšana rada izsalkumu.
Lecam kosmosa vafelītē un atrodam starpgalaktiku lazanju?
Tagad esi aizsapņojies.
Piedod. Grūti būt sajūsmā par dubļu čupu.
Dubļu čupu?
Klau, Čārlz, ja negribi to darīt, nedari.
Nē, viss kārtībā. Atgriežamies pie darba.
Bet es varbūt visu laiku domāšu par Lordu Ko.
Mums jāizņem šis. Tad jāizlīdzina tas.
-Tiešām nevarat viņu paņemt? -Man žēl.
Uz vīkendu viss ir pilns.
Turklāt nakšņošana jārezervē vismaz 48 stundas iepriekš.
Man pēkšņi jālido komandējumā. Esmu strupceļā.
Jūs nevarat izdarīt izņēmumu?
Man jāievēro noteikumi.
Man žēl.
Atvainojiet, von Plakanpurna kungs?
Sauc mani par Mazu.
Maz, es dzirdēju, kas notika, un domāju, ka varu palīdzēt.
Tu vari mainīt noteikumus?
Nē, bet mēs ar brāli pieskatām suņus mājās.
Tas ir hobijs, bet mums ir atsauksmes.
Un mēs labprāt pieskatītu vīkendā Mopšuku.
Jūs mani izglābtu. Bet vai esi droša?
Kā es teicu, viņš var būt prasīgs.
Šis jaukumiņš?
Ticiet man. Mēs tiksim galā.
Diez vai tikšu galā.
Izmēģināju rotaļlietas, našķus, vispūkainākās sedziņas.
Bet, kolīdz nolieku viņu zemē, viņš dara šādi.
Es saprotu - Bauzeres centrā, bet te tev nav par ko skumt, Mopšuk.
Mēs tevi mīlam.
Nu, tagad viņš izskatās laimīgs.
Tagad ne pārāk.
Tas ir nepārtraukti.
Jo tālāk aizeju, jo skaļāks viņš kļūst.
Es nevaru visu vīkendu tevi nēsāt.
Mopšuk.
Tas ir mans mājasdarbs.
Ko?
Varu pārņemt Mopšuku.
Es sapratu, kāpēc Mopšuks visu laiku smilkst.
Mopšukam ir smaga šķiršanās trauksme.
-Viņam nepatīk būt vienam. -Mums viņš vairāk jāmīļo.
Tā rīkoties esot nepareizi.
Kā mīļošana var būt slikta?
Mopšuks man atgādina tevi zīdaiņa vecumā.
Tu nevarēji viena aizmigt.
Tu raudāji un raudāji, ja kāds nebija istabā ar tevi.
Un ko tu darīji?
Es novēlēju labu nakti un izgāju. Tu laiciņu raudāji.
Es ienācu atpakaļ, nomierināju tevi un atkal izgāju.
Paildzinājām tavu vienatnes laiku, līdz varēji aizmigt un nogulēt visu nakti.
Šī mājaslapa iesaka ar Mopšuku darīt to pašu.
-Viņi tevi trenēja kā suni. -Ar tevi mēs darījām tāpat.
Nu, suņi ir vislabākie.
Tas šķiet labs plāns, mīļā.
Mums sākt tagad?
Domāju, ka rīt.
Kā šodien sokas?
Nezinu, cik reižu esmu gājusi iekšā un ārā,
bet izskatās, ka palīdz.
Mopšuks šķiet mierīgs un priecīgs.
Viņš tāds ir jau divas stundas.
Es vienmēr apbrīnoju, cik labi tu saproties ar suņiem.
Paldies.
Kaut Bauzeres centrā arī tā domātu.
Semij.
Es aizmirsu tev piezvanīt.
Zinu. Man bija jādara viss mans un viss tavs darbs.
Es palīdzēju Lizijai ar Mopšuku un zaudēju laika izjūtu.
-Tu nostum mani malā. -Es tev nepieskāros.
Nē. Tu tā pret mani izturies. Es daru visu, ko tu gribi.
Bet, kad kaut ko gribu darīt es, tad tas pēkšņi nav nemaz tik svarīgi.
Tu esi Lords Ko, un es - saldējuma bumbiņa.
Nespēju noticēt, ka tu tā dusmojies par...
Pasaki!
Dubļu čupu.
Es to neteicu. To teici tu.
Zini? Aizmirsti!
Kopš šī brīža es būšu varonis un malā tiksi nostumts tu.
Kur tu būsi varonis?
Prezentācijā. Es to darīšu viens pats.
-Bet tad ko darīšu es? -Es nezinu.
Skatīsies AnimeZing Adventures jauno sezonu?
Nupat beidzu skatīties.
Man tevis trūks.
Sveiks.
Tu tiešām Mopšukam esi daudz devusi.
Viņš izskatās daudz laimīgāks.
Jā, viņš izskatās daudz labāk.
Mazs šopēcpusdien atbrauks viņam pakaļ.
Drīkstu viņu tagad paņemt?
Protams.
Kaut tu palīdzētu arī Semijam beigt īdēt.
Vienu reizi aizmirsu aiziet uz viņa māju strādāt pie projekta,
un nu viņš ir uz mani dusmīgs!
Pie tā projekta, kur viņš izlīdzēdams ļauj tev piedalīties?
Nu jā. Bet mani īsti neinteresē kompostēšana.
Un viņš vienalga to darītu.
Tad kas tur tik īpašs?
Tas, ka viņam tas ir svarīgi, tāpat kā tev ir svarīgas animes.
Animes ir daudz labākas par dubļiem.
Klau, Čārlz. Semijs vienmēr izrāda interesi par to, kas patīk tev.
Tad kāpēc tu nevari darīt to pašu?
Viņš taču ir tavs labākais draugs.
Zvana tev. Pēc brīža būšu gatava braukt.
Sveiki, Maz. Kā iet Mopšukam?
Lizij, vai tu apjēdz, ko esi izdarījusi?
Es jums teicu. Trenēju, lai palīdzētu tikt galā ar šķiršanās trauksmi.
Ne jau Mopšukam, man. Es strādāju no mājām,
un es nekad neko nevarēju izdarīt, jo Mopšukam visu laiku ko vajadzēja.
Tāpēc es viņu vedu uz Bauzeres centru.
Tu mums abiem tā uzlaboji dzīvi!
Tas ir lieliski. Ar prieku gaidīšu jūs Bauzeres centrā.
O nē, mēs tur neatgriezīsimies.
-Paga. Ko? -Jā, mums vairs nevajag to centru.
Nu, viņam ir daudz labāk būt mājās kopā ar tēti.
Lai nu kā, Lizij, mums jābeidz.
Vēlreiz paldies par visu, ko darīji.
Tu tiešām pieproti savu darbu. Atā!
-Viņš izklausījās priecīgs. -Nu, Rūta būs dusmīga.
Te nu bija mana karjera Bauzeres centrā.
Un dabūšu sliktu novērtējumu par darba nedēļu.
-Kāpēc? -Manis dēļ viņi zaudēja klientu.
-Es tev teicu, Čārlz. Tas ir uzņēmums. -Jā, bet viņi strādā ar suņiem.
Un darba nedēļā mums ir jāpalīdz kopienai, vai ne?
Mopšuks arī ir daļa no tās.
Un tu viņam palīdzēji. Vai tas nenozīmē, ka tev padodas bizness?
Diez vai nozīmē. Bet tu man liki justies nedaudz labāk.
Nu, tu pāris reižu esi tā palīdzējusi man…
Nu tā. Braucam.
Kas tev visās tajās somās?
Mēs nevaram abi dabūt darba nedēļā neieskaitītu.
Un tā, kamēr daudzi cilvēki kompostu uzlūko kā dubļu čupu,
kam uzkāpj virsū un par to nedomā,
gudri cilvēki saprot tā vērtību - tas ir draugs zemei un mums visiem.
Čārlz, šis ir kopprojekts, bet tu neesi neko pateicis.
-Ievēro, kā uzsvēru vārdu... -Vispār man ir kas sakāms.
Darbā pie šī projekta es daudz ko uzzināju.
Piemēram, kompostēšana atdod augsnei barības vietas.
Un tāpēc dārzeņi ir tik veselīgi.
Ne tikai,
tas samazina atmosfērā oglekli un palīdz bremzēt klimata pārmaiņas.
Un varbūt tas neizklausās aizraujoši, bet tas ir svarīgi.
Un tas ir forši.
Un vēl mēs ar Semiju uztaisījām visiem šos.
Tas ir komposta sākuma komplekts ar pamācību,
tā ka katrs no jums var būt sava pagalma varonis.
Kā tu to visu zināji?
No tās vienas lapas, ko tu man iedevi.
Tiešām? Tu to izlasīji?
Tas ir tik lieliski.
-Pag, vai papīrs noārdās bioloģiski? -Nepārspīlē, Semij.
Lizij. Es gribēju ar tevi aprunāties.
Drīkstu kaut ko ātri pateikt?
Man žēl, ka neievēroju noteikumus un jūs tādēļ zaudējāt klientu.
-Tieši par to es gribēju aprunāties. -Aizstāvībai varu teikt,
es pieteicos par brīvprātīgo nevis tāpēc, ka man patīk, bet tāpēc, ka es mīlu suņus.
Lasīju par Emmu Bauzeri, ka tāpēc viņa uzsāka savu biznesu.
Viņas mīļākais teiciens bija: "Atrodi darbu, kas patīk...
...un tev vairs nekad nebūs jāstrādā."
Jā.
Redzi, tāpēc arī es atvēru dienas centru. Es arī mīlu suņus.
Un kā ar Mazu un Mopšuku?
Nu, izrādās, Mazs uzrakstījis internetā brīnišķīgu atsauksmi par mums.
Viņš raksta, ka centra komanda darījusi "daudz vairāk, nekā prasa pienākums".
Mūsu telefoni zvana vienā laidā.
Vai tas nozīmē, ka dabūšu labu novērtējumu?
Vairāk nekā to. Arī atvainošanos.
Par ko?
Ka netiki pienācīgi novērtēta.
Es biju tā pārņemta ar noteikumiem, ka neredzēju - zini par suņiem vairāk
nekā vairums pieaugušo, ar kuriem strādāts.
Un tu palīdzēji ne tikai Mopšukam.
Tu palīdzēji man atskārst, ka te būtu kaut kas jāmaina.
Sveiki. Esmu Rūta no "Bauzeres pagalma".
Mums ir ne tikai apmācīti štata darbinieki,
bet arī daudzi brīvprātīgie,
kas pieliek savu roku, lai jūsu suns būtu laimīgs, drošībā un mīlēts.
Nāciet uz "Bauzeres pagalmu", jo mēs neesam vienkārši uzņēmums,
mēs esam daļa no jūsu kopienas.
PAMATĀ ELENAS MAILSAS GRĀMATU SĒRIJA THE PUPPY PLACE
Tulkojusi Laura Hansone